CELEX: 32010R1076
Language: bg
Date: 2010-11-22 00:00:00
Title: Регламент (ЕС) № 1076/2010 на Комисията от 22 ноември 2010 година относно класирането на някои стоки в Комбинираната номенклатура

24.11.2010   
            
            
               BG
            
            
               Официален вестник на Европейския съюз
            
            
               L 308/3
            
         РЕГЛАМЕНТ (ЕС) № 1076/2010 НА КОМИСИЯТА
   от 22 ноември 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 ноември 2010 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, наричано „дросел за потискане на синфазни смущения“, с приблизителни размери 3 × 3 × 2 cm (включително опорната планка), състоящо се от две намотки от изолиран меден проводник, намотани около кръгъл феритен магнитопровод, при отношение 1:1.
                  Диференциалните токове (сигнали), протичащи в противоположни посоки в намотките, създават равни и противоположни едно на друго магнитни полета, които се компенсират взаимно. В резултат на това изделието е с нулев импеданс за диференциалния ток, който протича без промяна.
                  Синфазните токове (смущение), протичащи в една и съща посока през намотките, създават равни, съвпадащи по фаза магнитни полета, които се сумират. В резултат на това изделието е с висок импеданс за синфазни токове, които биват потиснати.
               
               
                  8504 50 95
               
               
                  Класирането се определя от Общи правила 1 и 6 за тълкуване на Комбинираната номенклатура и от описанието на кодове по КН 8504, 8504 50 и 8504 50 95.
                  Изключва се класиране в подпозиция 8504 31 като трансформатор, тъй като независимо от факта, че конструкцията на изделието е конструкция на трансформатор, то не може да преобразува един вид променлив ток в друг. То само преобразува променливи токове в съотношение 1:1 (вж. също така Обяснителните бележки на Хармонизираната система към позиция 8504).
                  Предвид функцията му изделието съответства на определението за други индуктивни бобини и други дросели от подпозиция 8504 50, тъй като се използва за ограничаване или предотвратяване на протичането на синфазни токове (смущение), като в същото време протичането на диференциален ток (сигнал) остава непроменено.
                  Следователно продуктът трябва да бъде класиран в код по КН 8504 50 95 като дросел.